gewondes is in die NG Moederkerk versorg. Daar was ook gewondes in die skool en ander geboue. 'n Groepie Engelse soldate is in Senekal agtergelaat om al die oorledenes te begrawe. Die lyke is na 'n sentrale plek, waar die meeste ongevalle voorgekom het, geneem waar hulle in 2 massa-grafte begrawe is. Volgens die Engelse bronne was daar 'n doringboom langs die massa-graf en het die bevelvoerder op die toneel 'n blaadjie uit sy sakboekie geskeur en aan die boom gespyker. Hy het die volgende woorde daarop geskryf:"This tree is not to be cut down for it marks the resting place of those who fell on May 29th 1900. Signed Maj. B Campbell. Commanding 16th Brigade." Die lyke is later opgegrawe en op Senekal herbegrawe. Op die oorspronklike plek van
die massa-graf kan vandag nog net 'n effens gelykte waargeneem word waar die grond versteur is. Die posisie hiervan is ongeveer 150m noordwes van die brakslootjie waar veldkornet Ferreira en sy manskappe hulle stellings gehad het.